แบบ ๓ แบบรายงานชุมชนเกื้อกูล เชิงคุณภาพ

**แบบรายงานผลการดำเนินงานโครงการสร้างชุมชนเกื้อกาล เพิ่มพูนน้ำใจ สร้างวิถีไทยสามัคคี**

**รายงาน ครั้งที่ ๑ ณ วันที่ ๑๕ เดือน มีนาคม พ.ศ. ๒๕๕๙**

**อำเภอบางกระทุ่ม จังหวัดพิษณุโลก**

**หัวข้อประเด็นการรายงาน**

**๑. จังหวัด/อำเภอ มีรูปแบบ วิธีการขับเคลื่อนโครงการฯ ที่ทำให้เกิดความตื่นตัวในชุมชน/หมู่บ้านอย่างไร**

๑.๑ ชี้แจงการดำเนินงานโครงการฯ ในวันประชุมประจำเดือน ของหัวหน้าส่วนราชการระดับอำเภอ และในวันประชุมประจำเดือนของผู้ใหญ่บ้าน/กำนัน เพื่อสร้างแรงกระตุ้นในการขับเคลื่อนโครงการฯ ดังกล่าว

๑.๒ สร้างความเข้าใจในการดำเนินงานโครงการฯ ในวันประชุมผู้นำท้องที่/ผู้นำท้องถิ่น ของระดับตำบล / และในวันประชุมประจำเดือนของหมู่บ้านเป้าหมาย เพื่อวางแผนการขับเคลื่อนกิจกรรมฯ ร่วมกัน

**๒. ตัวอย่างชุมชนเกื้อกูลที่สามารถดำเนินการจนเห็นเป็นรูปธรรม (อธิบายให้เห็นภาพ)**

**(รูปแบบ วิธีการ เทคนิค/เคล็ดลับ ที่ทำให้ประสบความสำเร็จ)**

๒.๑ หมู่บ้านสนามคลี หมู่ที่ ๖ ตำบลสนามคลี อำเภอบางกระทุ่ม จังหวัดพิษณุโลก มีแหล่งน้ำขนาดใหญ่ ซึ่งเป็นแหล่งน้ำที่สามารถสร้างรายได้อย่างมาก จากการเปิดตกปลา ทุกเดือนกุมภาพันธ์ ของทุกปี

-คณะกรรมการกลุ่มผู้ใช้ประโยชน์จากแหล่งน้ำบึงบัว /กม. ประสานประมงจังหวัดพิษณุโลก รับการสนับสนุนพันธุ์กุ้งก้ามกราม จำนวน ๒๕๐,๐๐๐ ตัว เพื่อปล่อยลงแหล่งน้ำแห่งนี้ ทำให้เกิดความอุดมสมบูรณ์ของแหล่งน้ำมากขึ้น การปล่อยพันธุ์กุ้งในครั้งนี้ ได้ชักชวนประชาชนในหมู่บ้านร่วมกันปล่อย โดยร่วมกันทำที่อาศัยของกุ้งในบึง (ช่วยกันสร้างพุ่มไม้จากใบมะพร้าวไว้ริมบึง ให้กุ้งมีที่อาศัยที่เป็นธรรมชาติ) ซึ่งการร่วมกันทำกิจกรรมในครั้งนี้ เป็นการกระตุ้นให้ชุมชนมีความรู้สึกมีส่วนร่วมในการเป็นเจ้าของร่วมกัน ทำให้เกิดความรู้สึกผูกพัน และย่อมที่จะดูแลรักษาไว้ให้อยู่คู่กับหมู่บ้านตลอดไป

๒.๒ หมู่บ้านมีการประชาสัมพันธ์เชิญชวนประชาชนในหมู่บ้าน โดยผู้แทนครัวเรือนในหมู่บ้านฯ ออกมาร่วมกันพัฒนาหมู่บ้าน ถนนในหมู่บ้าน และบริเวณรอบ ๆ แหล่งน้ำ เพื่อให้สะอาดเป็นระเบียบเรียบร้อย โดยมีกลุ่มแม่บ้านฯ บางส่วนทำหน้าที่ประกอบอาหารเพื่อเลี้ยงผู้ที่มาร่วมกิจกรรมฯ อาหารที่ทำก็มาจากพืชผักในหมู่บ้านที่แต่ละบ้านนำมาร่วมกันเพื่อทำอาหารเลี้ยงกันในตอนกลางวัน บางครัวเรือนที่ไม่ได้มาร่วมกิจกรรม ก็จะมีการนำอาหารและเครื่องดื่มมาสมทบในกิจกรรมดังกล่าวด้วย

-สำหรับกิจกรรมนี้ จะทำควบคู่ไปกับกิจกรรมธนาคารความดีของหมู่บ้านด้วย โดยมีการลงชื่อผู้ร่วมกิจกรรม มีคะแนนความดีให้ทุกครั้งที่เข้าร่วมกิจกรรม เป็นการสร้างแรงกระตุ้นในการมีส่วนร่วมกิจกรรมของหมู่บ้านเพิ่มขึ้นอีกทางหนึ่งด้วย สร้างความรักความสามัคคีของคนในชุมชน คนที่เข้าร่วมได้รับการประชาสัมพันธ์ยกย่องชมเชย ทำให้เกิดความภาคภูมิใจ ในการทำกิจกรรมดี ๆ ของชุมชน